**J e l e n t é s**

**Mindszentkálla Község Önkormányzata Képviselő-testületének**

**2017. május 3-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Keszler Gyula polgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**3/2017. (II. 15.) HATÁROZATA**

**A belső ellenőrzési feladatok ellátásáról**

Mindszentkálla Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2017. évre 1. 800. 000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2017. július 31-éig átadja.

**Felelős:** dr. Szabó Tímea, jegyző

**Határidő:** azonnal

**A szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**4/2017. (II. 15.) HATÁROZATA**

**A Kővágóörsi Közös Önkormányzati Hivatal 2017. évi közbeszerzési tervéről**

Mindszentkálla Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján a Kővágóörsi Közös Önkormányzati Hivatal, mint ajánlatkérő által 2017. évben lefolytatandó közbeszerzési eljárások éves tervét nemleges megjelöléssel jóváhagyja.

**Felelős:** dr. Szabó Tímea, jegyző

**Határidő:** folyamatos

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**5/2017. (II. 15.) HATÁROZATA**

**Kötelező felvételt biztosító általános iskolai körzethatárok véleményezéséről**

Mindszentkálla Község Önkormányzata Képviselő-testülete a Veszprém Megyei Kormányhivatal Veszprémi Járási Hivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és az előterjesztés szerinti tartalommal azt elfogadja.

Képviselő-testület felkéri a jegyzőt, hogy a határozatot a Veszprém Megyei Kormányhivatal Veszprémi Járási Hivatal részére küldje meg.

**Felelős:** Keszler Gyula, polgármester

**Határidő:** 2017. február 15.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**6/2017. (II. 15.) HATÁROZATA**

**Az önkormányzati ASP rendszerhez történő csatlakozásról**

Mindszentkálla Község Önkormányzata Képviselő-testülete egyetért az önkormányzati ASP rendszerhez való csatlakozás érdekében a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhíváson történő részvétellel.

Tudomásul veszi, hogy a pályázat benyújtására, mint a Kővágóörsi Közös Önkormányzati Hivatal székhelyönkormányzata, Kővágóörs Község Önkormányzata jogosult.

Mindszentkálla Község Önkormányzata Képviselő-testülete annak érdekében, hogy az önkormányzat – a Magyarország helyi önkormányzatairól szóló 2011. évi CLXXXIX. törvény 114. §-ában, illetve az önkormányzati ASP rendszerről szóló 257/2016. (VIII. 31.) Korm. rendeletben meghatározottak szerint – az önkormányzati ASP rendszerhez történő csatlakozási kötelezettségének eleget tehessen, felhatalmazza Kővágóörs település, mint a Kővágóörsi Közös Önkormányzati Hivatal székhelye szerinti önkormányzat polgármesterét, hogy a Kővágóörsi Közös Önkormányzati Hivatalt alkotó önkormányzatok nevében a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján a támogatási kérelmet benyújtsa, valamint a támogatási jogviszony létrejötte esetén a kedvezményezetti kötelezettségeket és jogokat gyakorolja Mindszentkálla Község Önkormányzata, mint a Kővágóörsi Közös Önkormányzati Hivatalt alkotó önkormányzat nevében és javára.

**Felelős:** Horváth Dezső, polgármester

**Határidő:** 2017. február 28., aztán folyamatos

**A pályázat benyújtása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**11/2017. (II. 22.) HATÁROZATA**

**A polgármester tiszteletdíjának megállapításáról**

Mindszentkálla Község Önkormányzata Képviselő-testülete Keszler Gyula, polgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (5) bekezdése alapján 2017. január 1-jétől havi 149. 576 Ft-ban állapítja meg.

A polgármester az Mötv. 71. § (6) bekezdése alapján havonta 22. 436 Ft - tiszteletdíja 15 %-ának megfelelő - összegű költségtérítésre jogosult.

Utasítja az alpolgármestert, hogy intézkedjen a polgármester járandóságai havi rendszerességgel történő kifizetése iránt.

Felelős: Németh László, alpolgármester

Határidő: azonnal

**Az intézkedés folyamatos.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**12/2017. (II. 22.) HATÁROZATA**

**Az alpolgármester tiszteletdíjának megállapításáról**

Mindszentkálla Község Önkormányzata Képviselő-testülete Németh László, alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2017. január 1-jétől havi 70.400 Ft-ban állapítja meg.

Az alpolgármester az Mötv. 80. § (3) bekezdése alapján havonta 10.560 Ft - tiszteletdíja 15 %-ának megfelelő - összegű költségtérítésre jogosult.

Utasítja a polgármestert, hogy intézkedjen az alpolgármester járandóságai havi rendszerességgel történő kifizetése iránt.

Felelős: Keszler Gyula, polgármester

Határidő: azonnal

**Az intézkedés folyamatos.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**17/2017. (II. 22.) HATÁROZATA**

**A falugondnoki szolgálat 2017. évi továbbképzési terve jóváhagyásáról**

Mindszentkálla Község Önkormányzata Képviselőtestülete a falugondnoki szolgálat 2017. évi továbbképzési tervét jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Keszler Gyula polgármester

Határidő: 2017. március 15.

**A tájékoztatás megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**19/2017. (II. 22.) HATÁROZATA**

**Településrendezési eszközök elkészítésére**

Mindszentkálla Község Önkormányzata Képviselő-testülete a településrendezési eszközök elkészítésével kapcsolatban úgy döntött, hogy árajánlatot kér be főépítészi feladatok ellátására.

Felkéri a polgármestert az árajánlatok bekérésére.

**Felelős:** Keszler Gyula polgármester

**Határidő:** a következő tervezett ülés

**Az árajánlatok bekérése megtörtént, egy ajánlat érkezett.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**21/2017. (II. 22.) HATÁROZATA**

**A Mindszentkálla önkormányzati tulajdonú ingatlanok értékesítési szándékáról**

Mindszentkálla Község Önkormányzata Képviselő-testülete kinyilvánítja szándékát arra vonatkozóan, hogy a Mindszentkálla 1194.; 1069/2.; 1029.; 1108.; 1059.; 1040. és 892. hrsz.-ú az önkormányzat kizárólagos tulajdonában lévő ingatlanokat értékesíteni kívánja.

A Képviselő-testület felkéri a polgármestert, hogy az ingatlanok értékbecslését készíttesse el.

A Képviselő-testület felkéri a polgármestert, hogy a döntésről az ingatlan megvásárlására kérelmet benyújtót tájékoztassa.

Felelős: Keszler Gyula, polgármester

Határidő: 2017. március 15.

**A kérelmező tájékoztatása megtörtént, értékbecslés elkészült.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**22/2017. (II. 22.) HATÁROZATA**

Mindszentkálla Község Önkormányzata Képviselő-testülete az óvodában nyújtott étkeztetés térítési díjáról szóló rendelet módosítását az előterjesztés szerint elfogadásra javasolja.

Képviselő-testület felkéri a polgármestert, hogy a döntésről Köveskál Község Polgármesterét értesítse.

Felelős: Keszler Gyula polgármester

Határidő: 2017. március 10.

**A tájékoztatás megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**23/2017. (II. 22.) HATÁROZATA**

**Intézményi térítési díjak meghatározásáról**

Mindszentkálla Község Önkormányzat Képviselő-testülete a Tapolca Környéki Önkormányzati Társulás Társulási Tanácsa a fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló előterjesztést megtárgyalta. Az előterjesztésben javasolt térítési díjakat elfogadja.

Felkéri a polgármestert, hogy a döntésről szóló határozatot küldje meg a Társulás elnökének további intézkedés végett.

**Felelős:** Keszler Gyula polgármester

**Határidő:** 2017. március 20.

**A határozat megküldésre került, a további intézkedés a társulás részéről megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**24/2017. (II. 22.) HATÁROZATA**

**Vakok és Gyengénlátók Fejér Megyei Szervezete támogatás iránti kérelméről**

Mindszentkálla Község Önkormányzata Képviselő-testülete úgy döntött, hogy a Vakok és Gyengénlátók Fejér Megyei Szervezete támogatási kérelmét nem támogatja.

A képviselő-testületi felkéri a polgármestert, hogy a döntésről kérelmezőt tájékoztassa.

Felelős: Keszler Gyula, polgármester

Határidő: 2017. március 15.

**A kérelmező tájékoztatása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**25/2017. (II. 22.) HATÁROZATA**

**Tapolca Környéki Önkormányzati Társulás létszámcsökkentési döntésével kapcsolatos támogatási igénylés benyújtásáról**

Mindszentkálla Község Önkormányzata Képviselő-testülete, mint a Tapolca KörnyékiÖnkormányzati Társulás tagja a jelen határozatban foglaltak szerint nyilatkozik arra, hogy a Társulás által fenntartott Balaton – felvidéki Szociális, Gyermekjóléti és Háziorvosi Ügyeleti Szolgálatnál a létszámcsökkentéssel érintett „gépkocsi vezető” álláshelyen foglalkoztatott – közalkalmazotti jogviszonyban idejének megszakítás nélküli - foglalkoztatására a települési önkormányzatnál, vagy az által alapított más szervnél, az előreláthatólag megüresedő álláshelyeken vagy a tervezett új álláshelyeken, szervezeti változás, feladatátadás következtében a kérelem benyújtójának fenntartói körén kívüli munkáltatónál nincs lehetőség.

Mindszentkálla Község Önkormányzata Képviselő-testülete a létszámleépítéssel kapcsolatos egyszeri költségvetési támogatás igénylésének Magyar Államkincstárhoz történő benyújtását támogatja, azzal egyetért.

Felkéri a képviselő-testület a polgármestert, hogy a döntésről a Társulás elnökét a határozat megküldésével értesítse.

**Felelős:** Keszler Gyula polgármester

**Határidő:** 2017. március 20.

**A határozat megküldésre került.**

Mindszentkálla Község Önkormányzata Képviselő-testületének az elmúlt időszakban rendkívüli települési támogatás ügyében hozott döntése nem volt. Lakhatási támogatás megállapítása iránti kérelem ügyében hozott döntés 3 db volt, illetve egy esetben a támogatás megszüntetéséről kellett dönteni haláleset miatt. Egy esetben döntöttek közeli hozzátartozó ápolására tekintettel települési támogatás megállapításáról 1 éves időtartamra.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2017. (V. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2017. április 27.

**Keszler Gyula**

**polgármester**